তবে হরতালের বিষয়টি নিশ্চিত না করলেও এমনই ইঙ্গিত দিয়েছেন দলটির প্রচার ও প্রকাশনা সম্পাদক আহমদ আবদুল কাইয়ূম। তিনি বলেন, ‘হজ ও রাসূল (সা.) সম্পর্কে কটূক্তিকারী লতিফ সিদ্দিকীর সর্বোচ্চ শাস্তি এবং ইসলামের বিরুদ্ধে কটূক্তিকারীদের সর্বোচ্চ শাস্তির আইন পাসের দাবিতে ৫ ডিসেম্বর মহাসমাবেশ ঘোষণা করা হয়। কিন্তু ঘোষিত মহাসমাবেশের অনুমতি নিয়ে গড়িমসির করছে সরকার। এর প্রতিবাদে আমাদের কঠোর কর্মসূচি ঘোষণা করা হবে।’